Na temelju članka 80. Statuta Osnovne škole „Jelenje-Dražice“ a u skladu s Pravilnikom o mjerilima i načinu korištenja vlastitih prihoda ustanova školstva kojima je osnivač Primorsko-goranska županija, KLASA: 022-04/20-01/25, URBROJ: 2170/1-01-01/6-20-15 od 29.06.2020. godine Školski odbor Osnovne škole „Jelenje-Dražice“ na svojoj 3. sjednici održanoj dana 17. 06. 2021. godine, donosi:

**PRAVILNIK**

**O MJERILIMA I** **NAČINU KORIŠTENJA VLASTITIH PRIHODA**

**Članak 1.**

 Ovim Pravilnikom uređuju se mjerila i način korištenja vlastitih prihoda Osnovne škole „Jelenje-Dražice“ (u daljnjem tekstu: Škola) koji se ostvaruju na tržištu, obavljanjem osnovne i drugih djelatnosti za koje je registrirana.

 Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

**Članak 2.**

 Vlastiti prihodi iz članka 1. ovog Pravilnika koje Škola stječe obavljanjem u tržišnim uvjetima obavljanjem drugih djelatnosti i na druge načine su prihodi od:

* davanjem u zakup prostora i opreme,
* vlastitih publikacija,
* prodane robe (starog papira, baterija, čepova, ulja),
* financijske imovine (kamate na depozite po viđenju),
* obavljanja ostalih djelatnosti na tržištu u skladu sa Zakonom o proračunu.

**Članak 3.**

 Škola može davati u zakup dvoranu za tjelesnu i zdravstvenu kulturu, učionice opće namjene, specijalizirane učionice i višenamjenski prostor zainteresiranim građanima, udrugama, ustanovama, trgovačkim društvima i drugim pravnim osobama (u daljnjem tekstu: zakupoprimci) za održavanje sastanaka, predavanja, radionica, sportskih treninga, rekreacije i slično, ako djelatnost koju bi obavljali u školskom prostoru ne ometa ostvarivanje nastavnog plana i programa i nije u suprotnosti s obrazovnom i odgojnom funkcijom Škole.

 Pri davanju u zakup, odnosno na privremeno korištenje školskih sportskih dvorana, prednost imaju programi za djecu i mladež.

 Školski prostor daje se u zakup na način i pod uvjetima propisanim Odlukom o uvjetima, kriterijima i postupku za uzimanje i davanje u zakup i privremeno korištenje prostora i opreme u školskim ustanovama kojima je osnivač Primorsko-goranska županija.

**Članak 4.**

 Ostvareni vlastiti prihodi koriste se za sljedeće namjene:

* za podmirivanje materijalnih rashoda poslovanja i rashoda za nabavu nefinancijske imovine, ukoliko sredstva nisu dostatno osigurana u proračunu Osnivača
* za rashode za zaposlene,
* za razvoj i unaprjeđenje djelatnosti Škole.

Iznimno od odredbi stavka 1. ovog članka, Školski odbor Škole može, u okolnostima više sile ili prijeke potrebe, vlatite prihode iz članka 2. ovog Pravilnika rasporediti na drugačiji način, uz prethodnu suglasnost proračunski nadležnog upravnog tijela.

**Članak 5.**

Stupanjem na snagu ovog Pravilnika prestaje važiti Pravilnik o o načinu korištenja vlastitih prihoda, nenamjenskih donacija i darova u naravi (KLASA: 003-05/20-01/2,

URBROJ: 2170-55-04-20-01 od 20.03.2020. godine).

**Članak 6.**

 Ovaj Pravilnik stupa na snagu osmog dana od dana objave na oglasnoj ploči Škole..

Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Luka Zaharija, prof.

Ovaj Pravilnik objavljen je na oglasnoj ploči dana 18.06.2021. godine a stupa na snagu 28.06.2021. godine.

 Ravnateljica

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dejana Paškvan-Žeželj, prof.

KLASA: 003-05/21-01/7

URBROJ: 2170-55-04-21-01

Dražice, 17. 06. 2021. godine